Rosso+Fiorentino

Rosso Fiorentino ( pravo ime Giovanni Battista di Jacopo ) rođen je u Firenci 1494. godine, a umro 1540. godine u Francuskoj na dvoru Franje I. Bio je talijanski maniristički slikar firentinske škole koji je slikao ulja na platnu i freske.
 * //PODACI O AUTORU//** :

Rosso je najprije učio sa svojim suvremenikom Pontormom u studiju Andree del Sarta. Kasnije, godine 1523., preselio se u Rim gdje se oduševio Michelangelovim i Rafaelovim slikama, ali i djelima drugih renesansnih umjetnika, koji su uvelike utjecali na njegov umjetnički stil. Nakon velike pljačke Rima 1527. godine, Rosso je odselio u Francusku gdje je osigurao svoje mjesto na dvoru Franje I. ( 1530. godine ). Bio je jedan od vodećih umjetnika koji su radili u dvorcu Fontainebleau, što je bio početak " Fontainebleauške škole ".

Rosso je, uz ostale firentinske kasnorenesansne slikare, dugo bio neprihvaćen za razliku od slikara koji su se još držali renesansnog realizma i odmjerenosti. Danas se njegova umjetnost ( iako se ne nalazi u velikim umjetničkim centrima ) smatra najinventivnijim i najodvažnijim djelima njegova vremena.


 * //REPRODUKCIJA DJELA "Skidanje s križa" ://**

=
Autor sasvim u skladu sa obilježjem manirizma, ekspresivno koristi boju u izričaju motiva, osobito u naglašavanju emocionalnosti, koju najbolje dočarava jarkim koloritom. ======

=
Izričaj teži izazivanju užasa i tuge, onoga koji promatra Rossovu viziju poznatog isječka biblijskog motiva.  ======

=
Scena svijetli, kao da je u „blizini“ udario grom, a njegovim bljeskom su figure zamrznuti u svojim stavovima, pa čak i u svojim mislima, dok veliko opušteno tijelo mrtvog Krista, modro zeleno sa crvenkastom kosom i bradom, visi te gotovo klizi iz zahvata ljudi koji se uspinju na ljestve. Radnja gornjeg dijela slike je gotovo odvojena priča od donjeg dijela slike, u kojoj dominira plač i pasivnost. ======

=
Nebo je prikazano tmurnim, gotovo sivim tonovima, dok t roje ljestava strše oko Kristiva križa, muškarci koji odnose Krista, čine se pomalo nesigurnima. ======

//**ODABRANI DETALJ DJELA**//



//**PODACI O DJELU :**//
 * Tema: kršćanska, skidanje Isusa Krista s križa
 * Vrijeme nastanka : 1521. godina
 * Mjesto nastanka : Pinacoteca Comunale di Volterra, Italija
 * Tehnika i tehnologija: ulje na dasci ; dimenzije : 333 cm x 196 cm

//**LINKOVI**// :
 * [|Rosso Fiorentino - Web Gallery of Art (engl.)]
 * [|Rosso Fiorentino - Wikipedia ( engl. )]
 * [|School of Fontainebleau ( engl. )]
 * [|Descent from the Cross - Web Gallery of Art ( engl. )]